**Model ugovora za dodjelu financijske potpore za Erasmus+ studij i/ili stručnu praksu unutar programskih zemalja**

[Ovaj predložak se može prilagoditi od strane ustanove pošiljatelja (visokog učilišta), ali sadržaj ovog predloška čine minimalni zahtjevi. Plava polja su upute koje treba izbrisati dok u žutim poljima stoje mogućnosti koje treba odabrati kako je primjenjivo.]

[Puni službeni naziv ustanove pošiljatelja i Erasmus kod]

Adresa: [puna službena adresa]

u nastavku "ustanova", za potrebe potpisivanja ovog ugovora, zastupana po [prezime, ime i funkcija] s jedne strane i

Gosp./Gđa/Gđica [Prezime i ime studenta]

Datum rođenja: Državljanstvo:

Adresa: [puna službena adresa]

Telefon: E-pošta:

Spol: [M/Ž] Akademska godina: 20../20..

Razina studija: [prvi ciklus/drugi ciklus/treći ciklus/kratki ciklus/integrirani studijski program]

Predmetno područje: [akademski stupanj u ustanovi pošiljatelju] Kod: [ISCED-F kod]

Broj završenih godina u visokom obrazovanju:

Student s:

 financijskom potporom iz Erasmus+ EU sredstava

 bez financijske potpore

 financijskom potporom iz Erasmus+ EU sredstava u kombinaciji s razdobljem mobilnosti bez financijske potpore

Financijska potpora uključuje:

 potporu za posebne potrebe

 potporu za studenta u nepovoljnom položaju (dodatak za studente slabijeg socioekonomskog statusa – studenti čiji redoviti mjesečni prihodi po članu zajedničkog kućanstva ne prelaze 65% proračunske osnovice koja se utvrđuje svake godine odgovarajućim propisom)

[Za sve sudionike koji primaju financijsku potporu iz Erasmus+ EU sredstava, osim onih koji NEMAJU financijsku potporu iz EU sredstava].

Bankovni račun na koji financijska potpora treba biti uplaćena:

Vlasnik bankovnog računa:

Naziv banke:

Broj odobrenja/BIC/SWIFT: Broj računa/IBAN:

u nastavku “sudionik” s druge strane,

suglasni su oko dolje navedenih Posebnih uvjeta i Privitaka koji čine sastavni dio ovog ugovora (u nastavku "ugovor"):

Privitak I [Ustanova treba odabrati: Sporazum o učenju za Erasmus+ mobilnost u svrhu studija / Sporazum o učenju za Erasmus+ mobilnost u svrhu stručne prakse / Sporazum o učenju za Erasmus+ mobilnost u svrhu studija i stručne prakse]

Privitak II Opći uvjeti

Privitak III Erasmus studentska povelja

Odredbe navedene u Posebnim uvjetima imaju prednost u odnosu na sve Privitke.

[Nije obvezno stavljati u optjecaj dokumente s originalnim potpisima za Privitak I ovog dokumenta: skenirane kopije potpisa te elektronski potpisi također mogu biti prihvaćeni, ovisno o nacionalnom zakonodavstvu ili institucionalnim propisima.

**POSEBNI UVJETI**

ČLANAK 1 – PREDMET UGOVORA

1.1 Ustanova je dužna pružiti potporu sudioniku za provođenje aktivnosti mobilnosti za [studij / stručnu praksu / studij i stručnu praksu] u okviru programa Erasmus+.

1.2 Sudionik prihvaća financijsku potporu u iznosu navedenom u članku 3 te na sebe preuzima provedbu aktivnosti mobilnosti za [studij / stručnu praksu / studij i stručnu praksu] kako je navedeno u Privitku I.

1.3 Svaka izmjena ili dopuna ovom ugovoru, uključujući datume početka i završetka, mora biti zatražena i usuglašena od obje ugovorne stranke u obliku službenog pismena ili elektronskom porukom.

ČLANAK 2 – STUPANJE UGOVORA NA SNAGU I TRAJANJE MOBILNOSTI

2.1 Ugovor stupa na snagu s datumom potpisivanja zadnje od dviju stranaka.

2.2 Razdoblje mobilnosti će započeti [datum] i završiti [datum]. Početkom razdoblja mobilnosti će se smatrati prvi dan kada je sudionik obvezan biti nazočan u organizaciji primatelju. [Ustanova odabire sljedeću opciju za sudionike koji će sudjelovati na jezičnom tečaju kojeg organizira neka druga organizacija, različita od ustanove/organizacije primatelja, a koji je relevantan dio razdoblja mobilnosti u inozemstvu: Datumom početka razdoblja mobilnosti u inozemstvu se smatra prvi dan pohađanja jezičnog tečaja izvan organizacije primatelja]. Datumom završetka razdoblja mobilnosti će se smatrati posljednji dan kada je sudionik obvezan biti nazočan u organizaciji primatelju.

2.3 Sudionik će primiti financijsku potporu iz Erasmus+ EU sredstava za […] mjeseci i […] dana [ako sudionik prima financijsku potporu iz Erasmus+ EU sredstava: broj mjeseci i brojdana nepunog mjeseca bit će jednak trajanju razdoblja mobilnosti. Ako sudionik prima financijsku potporu iz Erasmus+ EU sredstava u kombinaciji s razdobljem bez financijske potpore: broj mjeseci i broj dana nepunog mjeseca odgovarat će onom dijelu razdoblja mobilnosti koji je pokriven financijskom potporom iz EU sredstava, a koja treba biti dodijeljena najmanje za minimalno propisano trajanje razdoblja u inozemstvu (2 mjeseca za stručnu praksu i 3 mjeseca ili 1 akademski semestar za studij)]; [Ako se radi o sudioniku bez financijske potpore za čitavo razdoblje mobilnosti: ovaj broj mjeseci i broj dana nepunog mjeseca treba iznositi 0].

2.4 Ukupno trajanje razdoblja mobilnosti ne može trajati dulje od 12 mjeseci, uključujući bilo koje razdoblje boravka na mobilnosti bez financijske potpore.

2.5 Zahtjevi prema ustanovi za produljenje razdoblja boravka moraju biti podneseni najmanje mjesec dana prije završetka prvotno ugovorenog razdoblja mobilnosti.

2.6 Prijepis ocjena ili Potvrda o stručnoj praksi (ili izjava u privitku ovih dokumenata) potvrdit će datume početka i završetka trajanja razdoblja mobilnosti.

ČLANAK 3 – FINANCIJSKA POTPORA

3.1 Financijska potpora za razdoblje mobilnosti iznosi […] EUR, što odgovara iznosu od […] EUR za mjesec dana mobilnosti i […] EUR za dan nepunog mjeseca mobilnosti.

3.2 Iznos za razdoblje mobilnosti utvrdit će se množenjem broja mjeseci mobilnosti navedenog u članku 2.3 sa stopom koja se primjenjuje po mjesecu za zemlju primatelja. U slučaju nepunih mjeseci, iznos financijske potpore se obračunava množenjem broja dana u nepunom mjesecu s 1/30 mjesečnog paušalnog jediničnog troška.

3.3 Naknada troškova nastalih vezano za posebne potrebe, kada se primjenjuju, temeljit će se na dokaznoj dokumentaciji koju dostavi sudionik.

3.4 Financijska potpora ne može se koristiti za pokrivanje sličnih troškova koji su već financirani iz EU sredstava.

3.5 Neovisno o članku 3.4, financijska potpora je kompatibilna s bilo kojim drugim izvorom financiranja uključujući prihod koji bi sudionik mogao ostvarivati radeći uz studij/stručnu praksu sve dok provodi aktivnosti predviđene u Privitku I.

3.6 Financijska potpora ili dio iste mora biti vraćen ako se sudionik ne pridržava odredbi ugovora. Ako sudionik raskine ugovor prije završetka istog morat će izvršiti povrat iznosa financijske potpore koji je već isplaćen, osim ako je drugačije dogovoreno s ustanovom pošiljateljem. Međutim, u slučaju kada je sudionik bio spriječen u izvršavanju planiranih aktivnosti mobilnosti, kako je navedeno u Privitku I, zbog slučaja više sile, imat će pravo barem na iznos financijske potpore koji odgovara stvarnom trajanju razdoblja mobilnosti. Mogući preostali iznos sredstava će se morati vratiti, osim ako je drugačije dogovoreno s organizacijom pošiljateljem. Ustanova pošiljatelj je obvezna o takvim slučajevima obavijestiti NA, a NA ih mora odobriti.

ČLANAK 4 – PLAN ISPLATE

4.1 Sudioniku će se u svrhu predfinanciranja ne kasnije od (što prije nastupi):

* 30 kalendarskih dana od potpisivanja ugovora od strane obje ugovorne stranke
* datuma početka razdoblja mobilnosti [opcionalno: po primitku potvrde o dolasku]

isplatiti predujam koji čini [između 70% i 100%] iznosa navedenog u Članku 3. Ako sudionik nije pravovremeno dostavio dokaznu dokumentaciju, u skladu s rokom kojeg je odredila ustanova pošiljatelj, iznimno može biti prihvaćena kasnija isplata predfinanciranja.

4.2 Ako je isplata iznosa navedenog u članku 4.1 niža od 100% maksimalnog iznosa financijske potpore, ispunjavanje online EU upitnika će se smatrati zahtjevom sudionika za isplatu preostalog iznosa financijske potpore. Ustanova ima 45 kalendarskih dana za isplatu preostalog iznosa ili, kada je to slučaj, za izdavanje naloga za povrat.

ČLANAK 5 – OSIGURANJE

5.1 Sudionik mora imati odgovarajuće osiguranje.[Ustanova je dužna dodati klauzulu ovom ugovoru kako bi se omogućila nedvojbena informiranost studenata o pitanjima vezanima za osiguranja. U svakom je slučaju u klauzuli potrebno naglasiti što je obvezno ili preporučljivo. Što se tiče obveznog osiguranja, mora biti naveden ugovaratelj osiguranja (za studij: ustanova ili sudionik, a za stručnu praksu: organizacija primatelj, ustanova pošiljatelj ili student). Sljedeći podaci su neobvezni, ali su preporučljivi: broj osiguranja/referenca i osiguravajuće društvo. Ovo uvelike ovisi o zakonskim i administrativnim odredbama u zemlji pošiljatelju i primatelju.]

5.2 [Za studij i stručnu praksu] Potvrda o ugovorenom **zdravstvenom osiguranju** mora biti uključena u ovaj ugovor.

 [*Osnovno zdravstveno osiguranje obično pokriva nacionalni zavod za zdravstveno osiguranje sudionika i tijekom razdoblja njegovog/njenog boravka u drugoj zemlji EU putem Europske iskaznice zdravstvenog osiguranja. Međutim, Europska iskaznica zdravstvenog osiguranja ili privatno osiguranje ne pokriva sve i može biti nedostatna, posebice u slučaju povratka u domovinu ili specifične medicinske intervencije. U tom slučaju može biti korisno dodatno privatno osiguranje. Odgovornost je ustanove pošiljatelja osigurati informiranost studenta o pitanjima vezanim za zdravstveno osiguranje.*]

5.3 [Opcionalno za studij, obavezno za stručnu praksu] Potvrda o ugovorenom **osiguranju od odgovornosti** (koje pokriva štetu koju student prouzroči na radnom mjestu [/mjestu studiranja ako je isto namijenjeno za studij]) te način na koji je osiguranje ugovoreno moraju biti navedeni u ovom ugovoru.

[*Osiguranje od odgovornosti pokriva štetu koju je prouzročio student tijekom svog boravka u inozemstvu (neovisno o tome je li se nalazio na radnom mjestu ili ne). Postoje različiti načini ugovaranja osiguranja od odgovornosti u različitim zemljama uključenim u transnacionalnu mobilnost u svrhu stručne prakse. Osobe na stručnoj praksi pritom riskiraju mogućnost da neće biti osigurane. Stoga je odgovornost ustanove pošiljatelja provjeriti postoji li obvezno osiguranje od odgovornosti koje pokriva najmanje štetu nastalu na radnom mjestu koje je izazvao sudionik. U Privitku I je pojašnjeno pokriva li ovakvo osiguranje organizacija primatelj ili ne. Ako takvo osiguranje nije obvezno sukladno nacionalnim propisima, isto se ne može nametnuti organizaciji primatelju.*]

5.4 [Opcionalno za studij, obvezno za stručnu praksu] Potvrda o ugovorenom **osiguranju od nezgode** vezano za zadaće studenta (koje pokriva najmanje štetu nastalu studentu na radnom mjestu [/mjestu studiranja ako je isto predviđeno za studij]) te način na koji je osiguranje ugovoreno moraju biti navedeni u ovom ugovoru.

[*Ovo osiguranje pokriva pretrpljene štete nastale kao rezultat nesreće na radu. U mnogim su zemljama zaposlenici osigurani protiv takvih nesreća. Međutim, opseg pokrića za osobe na stručnoj praksi u transnacionalnim aktivnostima u okviru istog osiguranja može se razlikovati među zemljama uključenim u transnacionalne programe mobilnosti u svrhu učenja. Odgovornost je ustanove pošiljatelja provjeriti je li ugovoreno osiguranje od nesreće na radu. U Privitku I je pojašnjeno pokriva li ovakvo osiguranje organizacija primatelj ili ne. Ako organizacija primatelj ne omogućava takvo osiguranje (a koje ne može biti nametnuto sukladno nacionalnim propisima u zemlji primatelju), ustanova pošiljatelj je dužna osigurati da student ima osiguranje (koje će ugovoriti ili ustanova pošiljatelj (na dobrovoljnoj osnovi kao dio upravljanja kvalitetom) ili sam sudionik*)].

ČLANAK 6 – MREŽNA JEZIČNA POTPORA [Primjenjuje se samo za mobilnosti kojima je glavni jezik poduke ili rada bugarski, hrvatski, češki, danski, nizozemski, engleski, estonski, finski, francuski, njemački, grčki, mađarski, irski gaelski, talijanski, latvijski, litavski, malteški, poljski, portugalski, rumunjski, slovački, slovenski, španjolski, ili švedski (ili dodatni jezici kada postanu dostupni u Online Linguistic Support (OLS) alatu), s iznimkom izvornih govornika]

6.1 Sudionik je dužan provesti OLS jezičnu procjenu prije i po završetku razdoblja mobilnosti. Izvršenje mrežne jezične procjene prije odlaska preduvjet je za mobilnost, osim u iznimnim opravdanim slučajevima.

6.2 [Opcionalno - samo ako nije uključeno u Sporazum o učenju] Razina jezičnih kompetencija u [navesti glavni jezik poduke ili rada] koju student već posjeduje ili pristaje steći do početka razdoblja mobilnosti jest: A1[ ]  A2[ ]  B1[ ]  B2[ ]  C1[ ]  C2[ ]

6.3 [Primjenjivo samo na sudionike koji će koristiti OLS jezični tečaj] Sudionik je dužan pratiti OLS jezični tečaj odmah po dobivanju pristupa te koristiti sve mogućnosti koje se njime nude. Sudionik je obvezan, ako nije u mogućnosti pohađati OLS jezični tečaj, o istome odmah obavijestiti organizaciju i to prije pristupanja tečaju.

6.4 Isplata zadnjeg obroka financijske potpore ovisi o izvršenju obvezne OLS jezične procjene na kraju mobilnosti.

ČLANAK 7 – EU UPITNIK

7.1 Sudionik je dužan, nakon razdoblja mobilnosti u inozemstvu, ispuniti i podnijeti online EU upitnik najkasnije 30 kalendarskih dana od zaprimanja poziva za ispunjenje istog. Od sudionika koji ne ispune i podnesu online EU upitnik, ustanova pošiljatelj može tražiti povrat, cijelog ili dijela, iznosa isplaćene financijske potpore.

7.2 Sudioniku može biti poslan dodatni online upitnik koji uključuje cjelovito izvješće vezano uz pitanja priznavanja razdoblja mobilnosti.

ČLANAK 8 – MJERODAVNO PRAVO I NADLEŽNI SUD

8.1 Ugovor je reguliran zakonima i drugim propisima Republike Hrvatske kao mjerodavnim pravom.

8.2 Nadležni sud određen u skladu s mjerodavnim nacionalnim pravom jedini je ovlašten za rješavanje sporova između ustanove i korisnika koji se odnose na tumačenje, primjenu ili valjanost ovog Ugovora, ako se takav spor ne može riješiti dogovorno.

POTPISI

Za sudionika Za ustanovu/organizaciju

[prezime/ime] [prezime / ime / funkcija]

[potpis] [potpis]

U [mjesto], [datum] U [mjesto], [datum]

**Privitak I**

[Ustanova treba odabrati**: Sporazum o učenju za Erasmus+ mobilnost u svrhu studija /**

**Sporazum o učenju za Erasmus+ mobilnost u svrhu stručne prakse /**

**Sporazum o učenju za Erasmus+ mobilnost u svrhu studija i stručne prakse]**

**Privitak II**

**OPĆI UVJETI**

**Članak 1: Odgovornost**

Svaka stranka ovog ugovora je dužna osloboditi drugu od građanskopravne odgovornosti za štetu koju je pretrpjela ona ili njeni zaposlenici, a koja je nastala kao posljedica provedbe ovog ugovora, pod uvjetom da nastala šteta nije rezultat ozbiljnog i namjernog nepropisnog ponašanja od strane druge stranke ili njenih zaposlenika.

Nacionalna agencija iz Republike Hrvatske, Europska komisija ili njihovo osoblje neće se smatrati odgovornim u slučaju odštetnog zahtjeva proizašlog iz ovog ugovora, a koji se odnosi na štetu nastalu tijekom provedbe razdoblja mobilnosti. Sukladno tome, Nacionalna agencija iz Republike Hrvatske ili Europska komisija neće razmatrati zahtjeve za naknadu štete proizašle iz odštetnog zahtjeva.

**Članak 2: Raskid ugovora**

U slučaju neispunjenja neke od ugovornih obveza od strane sudionika, neovisno o posljedicama koje su zato predviđene mjerodavnim pravom, ustanova ima zakonsko pravo raskinuti ili poništiti ugovor bez dodatnih pravnih formalnosti ako sudionik nije poduzeo nikakve radnje u roku od mjesec dana od primitka obavijesti o istome poslane preporučenom poštom. U slučaju neispunjenja neke od ugovornih obveza od strane sudionika, neovisno o posljedicama koje su zato predviđene mjerodavnim pravom, ustanova ima zakonsko pravo raskinuti ili poništiti ugovor bez dodatnih pravnih formalnosti ako sudionik nije poduzeo nikakve radnje u roku od mjesec dana od primitka obavijesti o istome poslane preporučenom poštom.

Ako sudionik raskine ugovor prije završetka ugovornog razdoblja ili ne poštuje ugovorne odredbe, dužan je izvršiti povrat već isplaćenog iznosa financijske potpore, osim ako se ugovorne strane drugačije sporazume.

U slučaju raskida ugovora od strane sudionika zbog “više sile”, odnosno nepredvidive izvanredne situacije ili događaja izvan kontrole sudionika a koja se ne može pripisati propustu ili nemaru s njegove strane, sudionik će imati pravo primiti barem iznos financijske potpore koji odgovara stvarnom trajanju razdoblja mobilnosti. Sva preostala sredstva moraju se refundirati osim ako se ugovorne strane drugačije sporazume.

**Članak 3: Zaštita podataka**

Svi osobni podaci sadržani u ugovoru bit će obrađeni u skladu s Uredbom (EZ) br. 45/2001 Europskog parlamenta i Vijeća o zaštiti pojedinaca u pogledu obrade osobnih podataka od strane institucija i tijela EU te u pogledu slobodnog kretanja takvih podataka. Takvi podaci mogu biti obrađivani samo vezano za provedbu i praćenje ugovora od strane organizacije pošiljatelja, Nacionalne agencije i Europske komisije, ne dovodeći u pitanje mogućnost prosljeđivanja podataka tijelima koja su nadležna za inspekciju i reviziju u skladu sa zakonodavstvom EU (Europski revizorski sud ili Europski ured za borbu protiv prijevara (OLAF)).

Sudionik ima pravo, na pismeni zahtjev, dobiti pristup svojim osobnim podacima i ispraviti svaki nepotpuni ili netočni podatak. Sva pitanja koja se tiču obrade njegovih/njenih podataka, sudionik treba uputiti organizaciji pošiljatelju i/ili nacionalnoj agenciji. Sudionik može podnijeti zahtjev za utvrđivanje povrede prava Agenciji za zaštitu osobnih podataka vezano za korištenje tih podataka od strane organizacije pošiljatelja ili Europskom nadzorniku zaštite podataka vezano za korištenje podataka od strane Europske komisije.

**Članak 4: Provjere i revizije**

Stranke ugovora se obvezuju dostaviti sve detaljne podatke koje zatraže Europska komisija, Nacionalna agencija iz Republike Hrvatske ili bilo koje drugo vanjsko tijelo ovlašteno od strane Europske komisije ili Nacionalne agencije iz Republike Hrvatske u svrhu provjere propisne provedbe razdoblja mobilnosti i odredbi ovog ugovora.